ઉપરના બંને બનાવ આમ તો સામાન્ય લાગે પરંતુ આ બંન્ને બનાવમાં બસ કંડકટર તરીકે એક મહિલાએ કામગીરી બજાવી હતી અને આ માટે તેની પ્રશંસારૂપે સારી કામગીરીનો એવોર્ડ પણ મળ્યો છે. આ મહિલા બસ કંડકટર છે. મુળ હિંમતનગરના રપ વર્ષીય સુતરીયા જિજ્ઞાસા. જેઓ છેલ્લા અઢી વર્ષથી રાજકોટ ડેપોમાં કામગીરી કરી રહ્યા છે. હાલ રાજકોટ ડેપોમાં 4પ થી વધુ મહિલા બસ કંડકટરો છે જે જુદા જુદા રૂટમાં ફરજ બજાવે છે. બીકોમ અને એમએસડબલ્યુ કરેલ જિજ્ઞાસાબેને જણાવ્યું કે શરૂઆતના દિવસોમાં કામની આદત ન હોવાના કારણે થાક લાગી જતો પરંતુ કામ કર્યાનો એક આત્મસંતોષ મળતો જેમાં તેમના સમગ્ર પરીવારજનોનો સાથ પણ મહત્વનો રહ્યો છે.